รัฐบาลไทย-ข่าวทำเนียบรัฐบาล-มท 2. นำข้าราชการ ประชาชนจิตอาสาพระราชทาน ๙๐๔ วปร. ร่วมกำจัดวัชพืชในแหล่งน้ำ ในจังหวัดสงขลา
วันจันทร์ที่ 28 ตุลาคม 2562
มท 2. นําข้าราชการ ประชาชนจิตอาสาพระราชทาน ๙๐๔ วปร. ร่วมกําจัดวัชพืชในแหล่งน้ํา ในจังหวัดสงขลา
นายนิพนธ์ บุญญามณี รัฐมนตรีช่วยว่าการกระทรวงมหาดไทย  (มท 2.) นําข้าราชการ ประชาชนจิตอาสาพระราชทาน ๙๐๔ วปร. ร่วมกําจัดวัชพืชในแหล่งน้ํา เพื่อป้องกันและแก้ไขปัญหาอุทกภัย ช่วงมรสุมในพื้นที่จังหวัดสงขลา เพื่อลดการสูญเสียต่อชีวิต และทรัพย์สินของประชาชน
เช้านี้ 28/10/62 นายนิพนธ์ บุญญามณี รัฐมนตรีช่วยว่าการกระทรวงมหาดไทย ประธานในพิธีเปิดกิจกรรมจิตอาสาพัฒนากําจัดวัชชพืช ในแหล่งน้ําเพื่อรองรับการเกิดอุทกภัย โดยมีนายจารุวัฒน์ เกลี้ยงเกลา ผู้ว่าราชการจังหวัดสงขลา ข้าราชการชั้นผู้ใหญ่ องค์การบริหารส่วนจังหวัดสงขลา ประชาชนจิตอาสาพระราชทาน ๙๐๔ วปร. และประชาชนเข้าร่วมในพิธีเปิดกิจกรรม พร้อมทั้งร่วมกล่าวคําปฏิญาณว่า "เราทําความดี ด้วยหัวใจ" ณ บริเวณคลองสามกอง บ้านแหลมเคียน หมู่ที่ ๑ ตําบลเกาะแต้ว อําเภอเมือง จังหวัดสงขลา
ทั้งนี้จังหวัดสงขลา ได้จัดกิจกรรมจิตอาสาพัฒนากําจัดวัชพืช ในแหล่งน้ํา เพื่อรองรับการเกิดอุทกภัย ซึ่งได้รับการมีส่วนร่วมจาก อบจ.สงขลา นํารถแม็คโคคอยาว พร้อมรถขนวัชพืช ทึ้ง 3 จุด โดยมีวัตถุประสงค์ในการเพิ่มประสิทธิภาพการระบายน้ํา เป็นการรองรับสถานการณ์น้ําหลาก ตามนโยบายของรัฐมนตรีช่วยว่าการกระทรวงมหาดไทย โดยการกําหนดให้มีการดําเนินการกําจัดวัชพืชในแหล่งน้ํา ที่จะส่งผลกระทบต่อการไหลของน้ํา จํานวน 3 แห่งคือ คลองสามกอง หมู่ที่ ๑ บ้านแหลมเคียน ตําบลเกาะแต้ว อําเภอเมือง จังหวัดสงขลา คลองอู่ตะเภา (ลากูน่า) หมู่๕ บ้านควน ตําบลคูเต่า อําเภอหาดใหญ่ จังหวัดสงขลา และคลองอู่ตะเภา (วัดคูเต่า) หมู่๖ บ้านคูเต่า ตําบลคูเต่า อําเภอเมือง จังหวัดสงขลา
นายนิพนธ์ บุญญามณี รัฐมนตรีช่วยว่าการกระทรวงมหาดไทยกล่าว สํานึกในพระมหากรุณาธิคุณ ล้นเกล้าล้นกระหม่อมหาที่สุดมิได้ ที่พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทาน ให้จัดตั้งโครงการจิตอาสาพระราชทาน 904 วปร.ขึ้น
ทั้งนี้สืบเนื่องจากขณะนี้ ทางภาคใต้รวมทั้งจังหวัดสงขลาได้เริ่มเข้าสู่ช่วงมรสุม ทําให้มีฝนตกหลายพื้นที่ ซึ่งอาจทําให้เกิดอุทกภัย วาตภัยน้ําท่วม น้ําป่าไหลหลาก น้ําท่วมฉับพลัน และดินถล่ม ในพื้นที่จังหวัดสงขลาได้ การเตรียมความพร้อมป้องกันและแก้ไขปัญหาอุทกภัย วาตภัย น้ําป่าไหลหลาก น้ําท่วมฉับพลัน และดินถล่ม จึงเป็นภารกิจเร่งด่วน ที่จะต้องเตรียมพร้อมรองรับและแก้ปัญหาให้เกิดประสิทธิภาพในการบริหารจัดการ ตลอดจนลดความสูญเสียต่อชีวิต และทรัพย์สินของประชาชน รวมถึงสิ่งสาธารณประโยชน์ โดยมีเจตนาที่จะต้องดําเนินการแก้ปัญหาจากต้นเหตุของปัญหา
ซึ่งจังหวัดสงขลาโดยสํานักงานป้องกันและบรรเทาสาธารณภัยจังหวัดสงขลา ได้ดําเนินการจัดทําโครงการกําจัดวัชพืชในแหล่งน้ํา เพื่อรองรับการเกิดอุทกภัย วาตภัย และดินถล่ม จังหวัดสงขลา โดยมีวัตถุประสงค์ เพื่อการจัดการป้องกันและแก้ไขปัญหาอุทกภัยให้มีประสิทธิภาพสูงสุด เพื่อเป็นต้นแบบของการเตรียมพร้อมรองรับการเกิดอุทกภัย เพื่อเพิ่มการระบายน้ํา และลดภาวะน้ําล้นตลิ่ง น้ําท่วมขัง และเพื่อเป็นต้นแบบการดําเนินการให้กับจังหวัดอื่น ๆ
โดยกําหนดพื้นที่เป้าหมายดําเนินการในพื้นที่จังหวัดสงขลาจํานวน 3 ลําน้ํา ดังนี้คือ คลองสามกอง หมู่ที่ 1 บ้านแหลมเคียน ตําบลเกาะแต้ว อําเภอเมืองสงขลา คลองอู่ตะเภา (ลากูน่า) บ้านควน หมู่ที่ 5 ตําบลคูเต่า อําเภอหาดใหญ่ และคลองอู่ตะเภา (วัดคูเต่า) บ้านคูเต่า หมู่ที่ 6 ตําบลคูเต่า อําเภอหาดใหญ่
นายนิพนธ์กล่าวต่อว่า การปฏิบัติกิจกรรมในวันนี้ ขอให้ประชาชนจิตอาสาพระราชทาน 904 วปร.ทุกท่าน ได้ยึดถือปฏิบัติตามพระบรมราโชบาย ความมีวินัย ความเสียสละ เอื้อเฟื้อ มีน้ําใจต่อกัน รวมทั้งร่วมบําเพ็ญสาธารณประโยชน์ ให้สําเร็จลุล่วงตามเป้าหมาย และทํางานบําเพ็ญสาธารณประโยชน์ในครั้งนี้ ด้วยความระมัดระวัง คํานึงถึงความปลอดภัย เป็นหลัก